Midt under kampens gjald og gny lød der dog også bløde toner fra Baggesens harpe, og hans ånd husede både dybe tanker og lyse stemninger, som ikke påvirkedes af krigshumøret. Fra denne tid skriver sig det forunderlig gribende fragment ''Thora fra Havsgård'', den yndefulde digtning ''Balders Igenkomst eller Digte til Nanna'' og de i højde med rimbrevene stående ''Poetiske Epistler'' – arbejder, som under de givne forhold naturligvis måtte savne den rette anerkendelse. Gåden ''Det evige [[Sindbillede]]'' sysselsatte dog nogle af tidens bedste hoveder, men fremkaldte også Grundtvigs ''Rimelige Strøtanker ved Kalundborgs i Livet vel meriterede Stads-Satyrikus Jens Baggesens Grav''. Senere stillede – som allerede kortelig nævnt – Grundtvig sig væsentligst på Baggesens side med sin store afhandling ''Om Digterne Oehlenschläger og Baggesen'', med indlægget ''Om Tylvten, til vedkommende'' og flere andre skrifter.<ref>[https://runeberg.org/dbl/1/0463.html Hansen, s. 445f]</ref>
Historie Erhvervsliv Foreninger Organisationer